তিনিচুকীয়া জিলাৰ মাৰ্ঘেৰিটাৰ চাৰিআলিস্থিত ৩৮ নং ৰাষ্ট্ৰীয় ঘাই পথত আজি দিনৰ প্ৰায় ১০ বজাত এক ভয়াবহ দুৰ্ঘটনা সংঘটিত হয়। এ এছ ২৩ চি চি ০০২১ নম্বৰৰ এখন তীব্ৰ বেগী ডাম্পাৰৰ খুন্দাত এজন চাইকেল আৰোহীৰ থিতাতে মৃত্যু হয়। যাৰ ফলত ৰাতিপুৱা ভাগত সমগ্ৰ অঞ্চলটোতে এক শোকাকূল পৰিৱেশে বিৰাজ কৰে।
উল্লেখ্য যে ডাম্পাৰখনে চাইকেল আৰোহীজনক ইমানেই জোৰত খুন্দিয়াইছিল যে চাইকেল আৰোহীজনৰ শৰীৰৰ বিভিন্ন অংশ সিচৰিত হৈ পৰিছিল পথৰ ওপৰত। যাৰ ফলত থিতাতে মৃত্যুমুখত পৰা চাইকেল আৰোহীজনক প্ৰথম অৱস্থাত চিনাক্ত কৰিবলৈ কিছু কঠিন হৈছিল যদিও পাছত কেটেতঙৰ ২নং নকং পথাৰ গাঁৱৰ অনিল পাটনায়ক ( ৩৮ বছৰ) বুলি চিনাক্ত কৰা হয়।
ইফালে জানিব পৰা মতে দুৰ্ঘটনা সংঘটিত কৰিয়ে ডাম্পাৰখন সহিতে ড্ৰাইভাৰজনে মাৰ্ঘেৰিটা আৰক্ষী থানাত আত্মসমৰ্পণ কৰে।
উল্লেখযোগ্য যে শিল-বালি আদি কঢ়িওৱা ডাম্পাৰ আৰু চাহ পাত কঢ়িওৱা গাড়ীৰ দৌৰাত্ম্যৰ বাবেই এনেধৰণৰ সাধাৰণ নিৰীহ লোকসকল বলি হৈ আহিছে বুলি স্থানীয় লোকসকলে মন্তব্য কৰে। এনে তীব্ৰ বেগী যান-বাহন সমূহৰ নিয়ন্ত্ৰণৰ ব্যৱস্থা নল'লে এনে ধৰণৰ দুৰ্ঘটনাৰ দৰে ঘটনা সংঘটিত হৈ থকাৰ সম্ভাৱনা প্ৰতিদিনে বৃদ্ধি পাই আহিব বুলি সদৰী কৰে স্থানীয় লোকসকলে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
